under henvisning til Rådets forordning (EF) nr. 215/2008 af 18. februar 2008 om finansforordningen for den 10. Europæiske Udviklingsfond (i det følgende benævnt "finansforordningen for den 10. EUF"), særlig artikel 57, stk. 5,

under henvisning til den interne aftale mellem repræsentanterne for medlemsstaternes regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen samt om tildeling af finansiel bistand til de oversøiske lande og territorier, på hvilke fjerde del i traktaten om Den Europæiske Unions Funktionsmåde finder anvendelse ("den interne aftale om 10. EUF"), særlig artikel 7,

I henhold til artikel 60, stk. 1, i finansforordningen for den 10. EUF skal en medlemsstat, som ikke betaler den skyldige bidragstranche inden udløbet af den fastsatte frist, betale morarenter af ikke-betalte beløb; ordningen for rentebetalingen fastsættes i samme artikel.

I henhold til artikel 1, andet afsnit, i Rådets afgørelse 2013/759/EU om overgangsforanstaltninger vedrørende forvaltningen af EUF fra 1. januar 2014 frem til ikrafttrædelsen af 11. Europæiske Udviklingsfond ("overgangsfacilitet") reduceres medlemsstaternes bidragsandel, jf. artikel 1, stk. 2, litra a), i den interne aftale om 8., 9. og 10. EUF tilsvarende, efter at den interne aftale om 11. EUF træder i kraft. Reduktionen får indflydelse på medlemsstaternes bidrag til Kommissionen for 2015, 2016 og 2017, alt efter hvilken justering den enkelte medlemsstat vælger.

EIB har i overensstemmelse med artikel 145 i finansforordningen for 10. EUF sendt Kommissionen sine ajourførte overslag over forpligtelser og betalinger for de instrumenter, den forvalter.

Selv om den 11. Europæiske Udviklingsfond (EUF) er trådt i kraft, finder den nye procedure for medlemsstaternes bidrag, der er omhandlet i artikel 21-24 i Rådets forordning (EU) 2015/323 om finansforordningen for 11. Europæiske Udviklingsfond, første gang anvendelse i forbindelse med den første tranche for 2016. I henhold til artikel 63 i Rådets forordning (EU) 2015/323 finder den procedure for medlemsstaternes bidrag, som er fastlagt i forordningens artikel 21-24, første gang anvendelse på bidragene for år n+2, forudsat at den interne aftale om den 11. EUF træder i kraft efter år n (1. marts 2015 = n+1), således at disse artikler finder anvendelse for n+2 (første indkaldelse af bidrag for 2016). Indtil da anvender Kommissionen fortsat forordningen om finansforordningen for den 10. EUF for så vidt angår alle spørgsmål vedrørende medlemsstatsbidrag, der er omfattet af disse artikler.

under henvisning til forslag fra Europa-Kommissionen, og

ud fra følgende betragtninger:

(1)Kommissionen skal i overensstemmelse med proceduren i artikel 57-61 i finansforordningen for den 10. EUF senest den 10. oktober fremlægge et forslag, som specificerer a) beløbet for tredje tranche af bidraget for 2015 og b) et revideret årligt beløb for bidraget for år 2015 under hensyntagen til de faktiske behov i de tilfælde, hvor det årlige beløb afviger fra de faktiske behov, jf. artikel 7, stk. 3, i den interne aftale om 10. EUF.

(2)I overensstemmelse med artikel 145, stk. 1, i finansforordningen for 10. EUF har Den Europæiske Investeringsbank meddelt Kommissionen sine ajourførte overslag over forpligtelser og betalinger for de instrumenter, den forvalter.

(3)Ifølge artikel 58, stk. 2, i finansforordningen for den 10. EUF skal der ved indkaldelse af bidrag først anvendes beløb, der er fastsat for de forudgående EUF'er. Der bør derfor foretages en indkaldelse af midler under 10. EUF.

(4)I henhold til artikel 1, andet afsnit, i Rådets afgørelse 2013/759/EU om overgangsforanstaltninger vedrørende forvaltningen af EUF fra 1. januar 2014 frem til ikrafttrædelsen af 11. Europæiske Udviklingsfond ("overgangsfacilitet") reduceres medlemsstaternes bidragsandel, jf. artikel 1, stk. 2, litra a), i den interne aftale om 8., 9. og 10. EUF tilsvarende, når den interne aftale om 11. EUF træder i kraft. Reduktionen får indflydelse på medlemsstaternes bidrag for 2015, 2016 og 2017, alt efter hvilken justering den enkelte medlemsstat vælger.

(5)Rådet besluttede den 10. november 2014 efter forslag fra Kommissionen, at Kommissionens og Den Europæiske Investeringsbanks andel af medlemsstaternes bidrag til EUF for 2015 fastsættes til henholdsvis 3 400 000 000 EUR og 200 000 000 EUR.

(6)På anmodning af både Kommissionen og Den Europæiske Investeringsbank er det samlede beløb for 2015 i overensstemmelse med det loft, som Rådet ændrede den 6. juni 2015, på 3 400 000 000 EUR i alt, idet Kommissionens andel er på 3 200 000 000 EUR og Den Europæiske Investeringsbanks andel er på 200 000 000 EUR.

VEDTAGET DENNE AFGØRELSE:

Artikel 1

De EUF-bidrag, som medlemsstaterne skal indbetale til Kommissionen som tredje tranche for 2015, er angivet i tabellen i bilag 1a.

Betaling af disse bidrag kan kombineres med justeringer i forbindelse med fradraget af de midler, der er indgået forpligtelser for i henhold til Rådets afgørelse 2013/759/EU om overgangsforanstaltninger vedrørende forvaltningen af EUF fra 1. januar 2014 frem til ikrafttrædelsen af 11. Europæiske Udviklingsfond, som omhandlet i bilag 2c, efter en justeringsplan, som hver medlemsstat meddeler Kommissionen.

Artikel 2

Denne afgørelse anvendes fra dagen for vedtagelsen.

Artikel 3

Denne afgørelse er rettet til medlemsstaterne.

Udfærdiget i Bruxelles, den .